Vier vas vir diefstal van mangatdekselsArgieffoto Vier mense is in die Oos-Rand in hegtenis geneem nadat 18 staal-mangatdeksels tydens ŉ klopjag by ŉ skrootwerf opgespoor is. Hoofsupt. Wilfred Kgasago, woordvoerder van die Ekurhuleni-metropolisie, het gesê die verdagtes, tussen 20 en 26 jaar oud, is Maandag in Putfontein in hegtenis geneem. “Die mangatdeksels behoort aan die Ekurhuleni-munisipaliteit se departement van waterwese,” het Kgasago gesê. “Inwoners van Crystal Park moes elke oggend verseker dat gevaarlike oop mangate afgesper word sodat voertuie nie beskadig word nie, en dit ook nie ŉ gevaar vir voetgangers inhou nie.” Die vier moet binnekort in die Benoni-landdroshof verskyn op aanklagte van diefstal van munisipale eiendom. – SAPA